CELEX: C2006/326/36
Language: sl
Date: 2006-12-30 00:00:00
Title: Zadeva C-346/05: Sodba Sodišča (peti senat) z dne 9. novembra 2006 (predlog za sprejetje predhodne odločbe Cour du Travail de Liège — Belgija) — Monique Chateignier proti Office national de l'emploi (ONEM) (Predlog za sprejetje predhodne odločbe — Členi 39 ES ter 3 in 67 Uredbe (EGS) št. 1408/71 — Pogojevanje dodelitve nadomestil za brezposelnost z dokončanjem obdobja zaposlitve v pristojni državi članici)

30.12.2006   
            
            
               SL
            
            
               Uradni list Evropske unije
            
            
               C 326/18
            
         Sodba Sodišča (peti senat) z dne 9. novembra 2006 (predlog za sprejetje predhodne odločbe Cour du Travail de Liège — Belgija) — Monique Chateignier proti Office national de l'emploi (ONEM)
   (Zadeva C-346/05) (1)
   
   (Predlog za sprejetje predhodne odločbe - Členi 39 ES ter 3 in 67 Uredbe (EGS) št. 1408/71 - Pogojevanje dodelitve nadomestil za brezposelnost z dokončanjem obdobja zaposlitve v pristojni državi članici)
   (2006/C 326/36)
   Jezik postopka: francoščina
   Predložitveno sodišče
   Cour du Travail de Liège
   Stranki v postopku v glavni stvari
   
      Tožeča stranka: Monique Chateignier
   
      Tožena stranka: Office national de l'emploi (ONEM)
   Predmet
   Predlog za sprejetje predhodne odločbe — Cour du Travail de Liège — Razlaga členov 39(2) ES ter 3(1) in 67 in (3) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti (UL L 149, str. 2) — Določba uredbe, ki pogojuje dodelitev nadomestil za brezposelnost prebivalcu Skupnosti z dokončanjem obdobja zaposlitve v državi članici kjer prebiva, medtem ko nacionalna zakonodaja te zahteve ne določa niti za prebivalce Skupnosti niti za prebivalce tretjih držav.
   Izrek
   Člena 39(2) ES in 3(1) Uredbe Sveta (EGS) št. 1408/71 z dne 14 junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, kot je bila spremenjena in posodobljena z Uredbo Sveta (ES) št. 118/97 z dne 2 decembra 1996, je treba razlagati tako, da nasprotujeta nacionalni zakonodaji, na podlagi katere pristojna institucija države članice dejanskega bivališča državljanu druge države članice odreka pravico do nadomestil za brezposelnost z obrazložitvijo, da zainteresirana oseba na dan vložitve zahtevka za nadomestila ni končala določenega obdobja zaposlitve na ozemlju navedene države članice dejanskega bivališča, čeprav se tak pogoj ne zahteva za državljane slednje države članice.
   
      (1)  UL C 315, 10.12.2005.